Publication: Magyar Közlöny
Issue: MK-2004-38 (Year: 2004, Number: 38)
Era: 2004-2010
Section: A rögzített adatokat az 5/1990. (IV. 12.) KöHÉM rendelet B. Függelékének B/7.
Paragraph Index: 430

A rögzített adatokat az 5/1990. (IV. 12.) KöHÉM rendelet B. Függelékének B/7. Mellékletében hivatkozott dokumentum megfelelõ pontjai szerint kell feldolgozni. 2.2.1.2. II. típusú vizsgálat (szénmonoxid vizsgálata alapjáraton) és az idõszakos vizsgálathoz szükséges emissziós adatok. 2.2.1.2.1. Ez a követelmény az összes külsõ-gyújtású motorral meghajtott jármûre vonatkozik, amelyre az ezen irányelvvel összhangban meg kell követelni az EU típusbizonyítványt. 2.2.1.2.2. A 2. kiegészítéssel (II. típusú vizsgálat) összhangban, alapjáraton végzett vizsgálat alkalmával: — rögzíteni kell a kibocsátott kipufogógázok térfogatra vonatkoztatott szénmonoxid tartalmát. — rögzíteni kell a motorfordulatszámot a vizsgálat során, beleértve bármilyen tûrést. 2.2.1.2.3. „emelt üresjárati” vizsgálatnál (azaz >2 000 perc–1): — rögzíteni kell a kibocsátott kipufogógázok térfogatra vonatkoztatott szénmonoxid tartalmát. — rögzíteni kell a motorfordulatszámot a vizsgálat során, beleértve bármilyen tûrést. 2.2.1.2.4. A motorolaj hõmérsékletét rögzíteni kell a vizsgálat során (csak 4-ütemû motoroknál alkalmazandó). 2.2.1.2.5. A rögzített adatokat a B. Függelék B/7. Mellékletében hivatkozott dokumentum megfelelõ pontjaiban kell feljegyezni. 2.3. Gátló berendezés vagy ésszerûtlen emisszió szabályozási stratégia alkalmazása tilos. 2.3.1. Motor szabályozó eszköz, funkció, rendszer vagy intézkedés alkalmazható a jármûvön, feltéve hogy csak olyan célból lép mûködésbe, mint - a motor védelme, a hidegindítás vagy a felmelegedési szakasz befolyásolása; - a mûködés védelme és biztonsága és a hazajutási stratégiák (mûködési hiba esetén). 2.3.2. A vizsgálati ciklus során szokásosan használttól eltérõ vagy módosított motor szabályozási stratégiát eredményezõ motorszabályozó eszköz, mûködési mód, rendszer vagy intézkedés akkor használható, ha a 2.3.3. pont követelményei szerint teljes mértékben bizonyított, hogy nem csökkenti az kibocsátást szabályozó rendszer hatékonyságát. Minden más esetben gátló berendezésnek kell tekinteni a kérdéses eszközt. 2.3.3. A gyártónak biztosítania kell olyan dokumentációs csomagot, amelybõl megismerhetõk a rendszer alapvetõ tervezési jellemzõi és a mód ahogyan szabályozza a kimenõ változóit, legyen ez a szabályozás akár közvetlen, akár közvetett.

Source: https://magyarkozlony.hu/hivatalos-lapok/ed5f131f17839bb46b853feb039138f937fd3427/dokumentumok/48a8c7a9b2343870012c09dd5d9a0a0d6ad344ee/letoltes